vnútromaternicové teliesko a krvácanie po pohlavnom styku
Dobrý den,chcem sa opýtať. MAM V MATERNICI ULOZENE TELIESKO ALE PRED TROMA DNAMI SME MALI S PRIATEĽOM SEX A ZACALA SOM TROCHU KRVACAT. Som tehotna? neviem čo robiť prosím poraďte
Dobrý deň,
ďakujeme za Vašu otázku.
Keďže neuvádzate konkrétny názov vnútromaternicového telieska, neviem sa Vám k tejto skutočnosti s určitosťou vyjadriť. Všeobecne vaginálne krvácanie vrátane špinenia a nepravidelnosť v krvácaní patria medzi časté nežiadúce účinky vnútromaternicového telieska.
Odporúčam Vám kontaktovať svojho gynekológa a o daných ťažkostiach ho upovedomiť. Ten môže vykonať potrebné vyšetrenia, aby vylúčil vážnejšie príčiny a uistil sa, že je teliesko správne umiestnené.
Prajem pekný zvyšok dňa.
S pozdravom
PharmDr. Patrícia Čečková